Na temelju članka 26. Statuta općine Garčin (''Službeno glasilo Općine Garčin'' broj 4/2021), Općinsko vijeće općine Garčin na 7. sjednici održanoj 01. lipnja 2022. godine donijelo je

**O D L U K U**

**o usvajanju Programa mjera za poticanje rješavanja stambenog pitanja na području Općine Garčin**

**Članak 1.**

Općinsko vijeće Općine Garčin usvaja Program mjera za poticanje rješavanja stambenog pitanja na području Općine Garčin.

Program mjera za poticanje rješavanja stambenog pitanja na području Općine Garčin sastavni je dio ove Odluke (Prilog I).

**Članak 2.**

Stupanjem na snagu ove Odluke, prestaje važiti Odluka o programu mjera za poticanje rješavanja stambenog pitanja na području Općine Garčin od 24. siječnja 2019. godine, KLASA: 370-01/18-01/01, URBROJ: 2178/20-03-18-01 (''Službeni vjesnik Brodsko-posavske županije'' broj 1/2019), i Odluka o izmjenama i dopunama Odluke programu mjera za poticanje rješavanja stambenog pitanja na području Općine Garčin od 16. prosinca 2019. godine, KLASA: 021-05/19-01/190, URBROJ: 2178/06-01-19-01 (''Službeno glasilo Općine Garčin'' broj 7/19).

Stupanjem na snagu ove Odluke, proizvedeni pravni učinci Odluke o programu mjera za poticanje rješavanja stambenog pitanja na području Općine Garčin od 24. siječnja 2019. godine, KLASA: 370-01/18-01/01, URBROJ: 2178/20-03-18-01 (''Službeni vjesnik Brodsko-posavske županije'' broj 1/2019), i Odluke o izmjenama i dopunama Odluke programu mjera za poticanje rješavanja stambenog pitanja na području Općine Garčin od 16. prosinca 2019. godine, KLASA: 021-05/19-01/190, URBROJ: 2178/06-01-19-01 (''Službeno glasilo Općine Garčin'' broj 7/19), ostaju na snazi.

**Članak 3.**

Ova Odluka stupa na snagu prvog sljedećeg dana nakon donošenja, a objavit će se u Službenom glasilu Općine Garčin, i na Internet stranicama Općine, a primjenjuje se za pedagošku godinu 2022./2023.

**OPĆINSKO VIJEĆE**

**OPĆINE GARČIN**

**Klasa: 024-01/22-01/28**

**Urbroj: 2178-6-01-22-1**

**Garčin, 01. lipnja 2022. godine**

**Predsjednik Općinskog vijeća**

 **Mato Jerković**

Prilog I

**PROGRAMU MJERA ZA POTICANJE RJEŠAVANJA STAMBENOG PITANJA NA PODRUČJU OPĆINE GARČIN**

Ovim Programom mjera za poticanje rješavanja stambenog pitanja na području općine Garčin (u daljnjem tekstu: Program) Općina Garčin namjerava pomoći svom stanovništvu u rješavanju stambene problematike koja je jedan od najvećih problema, posebice kada je riječ o mladim obiteljima, ali i radi sve većeg raseljavanja, za boljim uvjetima života. Imajući u vidu sve veće ***migracije na području*** Općine Garčin, kao osnovni cilj i prioritet budućeg razvoja Općine nameće se zadržavanje postojećih i privlačenje novih stanovnika. No za realizaciju tog cilja potrebno je omogućiti i izgradnju stambenog fonda kao i drugih javnih građevina koje prate opće potrebe stanovnika i stanovanje. Razvoj naselja i količina površina za njihov nesmetani razvoj na prostoru Općine su vrlo povoljni. Ne postoje prostorna ograničenja koja bi usporavala ili ograničavala njihov razvoj, jer je planskom dokumentacijom osigurano dovoljno prostora za smještaj i razvoj naselja.

1. **CILJ I KORISNICI PROGRAMA**

Glavni cilj koji se želi postići ovim Programom je uspostaviti učinkovit, efikasan i operativan sustav mjera i aktivnosti koji će rezultirati poticanjem povratka, ostanka i naseljavanja stanovništva na području općine Garčin, a sve u svrhu demografske revitalizacije.

Korisnici mjera i olakšica iz ovog Programa su mladi.

Mladom osobom u smislu ovog Programa, smatra se podnositelj zahtjeva, njegov bračni drug i djeca ukoliko ih imaju, pod uvjetom da:

1. podnositelj nije navršio 40 godina života prije nego je raspisan javni poziv ili
2. da barem jedan od bračnih drugova nije navršio 40 godina života.

Za potrebe ovog Programa izrazi koji imaju rodno značenje odnose se jednako na muški i ženski rod.

1. **MJERE POTICANJA RJEŠAVANJA STAMBENOG PITANJA MLADIH OBITELJI**

**Mjera 1. Financijska pomoć za kupnju građevinskog zemljišta ili stambenog objekta na području Općine Garčin**

Financijska pomoć se može odobriti podnositelju zahtjeva, koji kupi **stambeni objekt** (kuću, stan ***ili dio kuće ili stana (etažno vlasništvo))*** ili **građevinsko zemljište** koji se nalaze na području Općine Garčin i to isključivo radi kupnje nekretnine stjecanjem vlasništva nad istom.

Građevinskim zemljištem za potrebe ovog Programa smatra se zemljište koje je izgrađeno, uređeno ili prostornim planom namijenjeno za građenje građevina odnosno građevinskim zemljištem smatra se katastarska čestica čiji je oblik, smještaj u prostoru i veličina u skladu s prostornim planom te koja ima pristup na prometnu površinu sukladno prostornom planu Općine.

Podnositelj zahtjeva, koji je kupio ili ima namjeru kupiti građevinsko zemljište ili stambeni objekt na području Općine Garčin, odnosno kupovinom je postao vlasnikom i to od dana objave ''Javnog poziva za poticanje rješavanja stambenog pitanja mladih obitelji na području općine Garčin'' može ostvariti pomoć za kupnju na ime subvencije kupoprodajne cijene u iznosu od 25.000,00 kuna, na temelju valjano zaključenog kupoprodajnog ugovora *ili valjano zaključenog kupoprodajnog predugovora*.

*Navedeni iznos subvencije će se isplaćivati na račun prodavatelja.*

*Iznimno, iznos subvencije se može isplatiti i izravno na račun kupca nekretnine uz uvjet da pismeno potvrdi isplatu kupoprodajne cijene (izvatkom iz banke), odnosno uz predočenje ovjerenog kupoprodajnog ugovora od strane javnog bilježnika iz kojeg je vidljivo da je kupoprodajna cijena isplaćena.*

Subvencija se neće isplaćivati za kupovinu građevinskog zemljišta ili stambenog objekta za ugovor koji je zaključen s članovima obitelji (srodnik po krvi u ravnoj liniji, a u pobočnoj do četvrtog stupnja).

Valjanim prijaviteljem smatra se i podnositelj koji je ***ili će*** kupovinom građevinskog zemljišta ili stambenog objekta postati suvlasnikom na kupljenoj nekretnini zajedno sa svojim bračnim partnerom, u jednakim suvlasničkim udjelima.

Za suvlasnički dio suvlasnik mora priložiti izjavu kojom potvrđuje da je suglasan i upoznat sa podnošenjem prijave za korištenje ove mjere.

Prijava na ovu mjeru je moguća tijekom cijele godine dok je raspisan javni poziv ili do iskorištenja sredstava planiranih u jednoj proračunskoj godini.

Podnositelj zahtjeva kojem je odobrena financijska pomoć/subvencija za kupnju građevinskog zemljišta i koji je time postao Korisnikom ovog Programa mjera, dužan je ishoditi građevinsku dozvolu za stambeni objekt na predmetnom zemljištu u roku ***18* mjeseci** od dana isplate subvencije i zabilježbe. ***Podnositelj zahtjeva, kasnije korisnik ove mjere, dužan je po pozivu donijeti na uvid građevinsku dozvolu kako bi se utvrdilo da je postupak građenja započeo****.*

Općina Garčin zadržava pravo provjere i uvida na terenu po ovlaštenoj osobi i prije odobravanja mjere, a i nakon potpisivanja Ugovora o financiranju.

Podnositelj zahtjeva je dužan sebe i članove svoje obitelji prijaviti na adresi kupljene nekretnine (građevinskog zemljišta) u roku ***4*** godine od zaključenja kupoprodajnog ugovora za kupnju građevinskog zemljišta te zadržati to prebivalište slijedećih ***6*** godina, odnosno sveukupno 10 godina od dana sklapanja Ugovora o financiranju ukoliko sebe i članove svoje obitelji prijavi na adresi kupljene nekretnine u roku kraćem od 4 godine.

Izuzetak od obveze zadržavanja prebivališta mogu imati djeca korisnika ukoliko se u međuvremenu osamostale ili osnuju svoje obitelji.

Podnositelj zahtjeva kojem je odobrena financijska pomoć/subvencija za kupnju stambenog objekta na području Općine Garčin i time postao Korisnikom ovog Programa, dužan je sebe i članove svoje obitelji prijaviti na adresi kupljenog stambenog objekta u roku 6 mjeseci od zaključenja kupoprodajnog ugovora te zadržati to prebivalište slijedećih 10 godina.

Izuzetak od obveze zadržavanja prebivališta mogu imati djeca korisnika ukoliko se u međuvremenu osamostale ili osnuju svoje obitelji.

Podnositelj zahtjeva odnosno Korisnik ovog Programa dužan je, po učinjenom, dostaviti tražene potvrde/uvjerenja o prebivalištu za sebe i članove svoje obitelji u Općinu Garčin.

Korisnik Programa koji je vlasnik kupljene nekretnine ili suvlasnik sa svojim bračnim drugom ne smije iz svog vlasništva otuđiti, prodati ili darovati kupljenu nekretninu za čiju kupovinu je primio financijsku pomoć/subvenciju u roku od 10 godina od dana zaključenja Ugovora o financijskoj pomoći.

Ukoliko Korisnik programa otuđi nekretninu iz svog vlasništva u gore navedenom roku, Ugovor za dodjelu financijske pomoći/subvencije smatrat će se raskinutim te će Korisnik biti u obvezi izvršiti povrat dodijeljene financijske pomoći/subvencije u cjelokupnom iznosu Općini Garčin.

Ako se naknadnom provjerom utvrdi da je korisnik mjere zajedno sa obitelji odselio ili privremeno preselio u inozemstvo ili neko drugo mjesto različito od prebivališta sa područja Općine Garčin bit će pozvan na povrat isplaćenih sredstava. Ukoliko dobrovoljno ne izvrši povrat isplaćenih sredstava, aktivirat će se bjanko zadužnica koju je isti obvezan dostaviti po sklapanju Ugovora o financiranju, putem koje će se naplatiti zatraženi iznos.

*Općina Garčin će po sklapanju Ugovora sa Korisnikom, ishoditi zabilježbu nad nekretninom za koju je isplaćena subvencija, te će ista biti upisana u teretovnici u zemljišno-knjižnom izvatku iste.*

Korisnik ovog Programa mjera dužan je prilikom potpisivanja Ugovora za dodjelu financijske pomoći/subvencije dostaviti i instrument osiguranja u obliku ovjerene bjanko zadužnice na iznos koji pokriva iznos odobrene financijske pomoći/subvencije u korist Općine Garčin.

Instrument osiguranja se aktivira u slučaju:

1. da podnositelj zahtjeva odnosno korisnik mjere ne prijavi svoje prebivalište i prebivalište članova svoje obitelji u propisanim rokovima,
2. ne izvršava ili ne izvrši obveze iz Ugovora za dodjelu financijske pomoći/subvencije
3. ukoliko podnositelj ne zadrži prebivalište u roku određenom ovim Programom
4. ukoliko podnositelj postupa protivno smislu Javnog poziva koji će se raspisati po ovom Programu,
5. ukoliko podnositelj otuđi, proda ili daruje nekretninu za čiju kupovinu je primio financijsku pomoć/subvenciju, u roku određenom ovim Programom, te
6. ukoliko bilo kojom svojom radnjom koja se tiče bilo kojeg oblika raspolaganja utječe na to da drugi raspolaže navedenom nekretninom (uključujući pravo građenja, zaloga, zakupa i svih ostalih prava koja djeluju opterećujući na nekretninu).

Neiskorištena bjanko zadužnica dostavljena kao instrument osiguranja vraća se po proteku 10 godina od dana od kada je Korisnik sa Općinom sklopio Ugovor o financiranju za čiju kupovinu je primio financijsku pomoć/subvenciju i pod uvjetom urednog ispunjenja svih obveza iz Ugovora i ovog Programa.

Bjanko zadužnica će se vratiti i u slučaju kada Korisnik vrati iznos subvencije Općini Garčin. U tom slučaju će Općina Garčin izdati Korisniku potvrdu kojom se potvrđuje da je Korisnik u cijelosti vratio subvencionirani iznos, te će ishoditi u zemljišnim knjigama brisanje zabilježbe sa navedene nekretnine.

**Mjera 2.: Financijska pomoć za gradnju obiteljske kuće (stambeni objekt)**

Podnositelj zahtjeva, koji je vlasnik građevinskog zemljišta, a namjerava graditi obiteljsku kuću (stambeni objekt) na području Općine Garčin od dana objave ''Javnog poziva za poticanje rješavanja stambenog pitanja mladih obitelji na području Općine Garčin'' može ostvariti pomoć za gradnju u iznosu od 25.000,00 kuna pod uvjetom da gradnja iste nije započeta. Valjanim prijaviteljem smatra se i podnositelj koji je suvlasnik na nekretnini zajedno sa svojim bračnim drugom, u jednakim suvlasničkim udjelima.

Za suvlasnički dio suvlasnik mora priložiti izjavu kojom potvrđuje da je suglasan i upoznat sa podnošenjem prijave za korištenje ove mjere. Prijava na ovu mjeru je moguća tijekom cijele godine dok je raspisan javni poziv ili do iskorištenja sredstava planiranih u jednoj proračunskoj godini.

Iznos subvencije u ovom slučaju bit će isplaćen na račun korisnika subvencije, te uz predočenje ponude / računa prodavatelja građevinskog materijala ili izvršitelja usluge, na kojem je naznačeno ime, adresa i OIB kupca.

Podnositelj zahtjeva kojem je odobrena financijska pomoć/subvencija za gradnju obiteljske kuće i koji je time postao Korisnikom ovog Programa mjera, dužan je ishoditi građevinsku dozvolu za stambeni objekt na predmetnom zemljištu. Podnositelj zahtjeva je dužan u roku 4 godine od zaključenja ugovora o financiranju završiti građevinu te sebe i članove svoje obitelji prijaviti na adresi novonastale obiteljske kuće i zadržati to prebivalište slijedećih 6 godina, odnosno sveukupno 10 godina od dana sklapanja Ugovora o financiranju ukoliko sebe i članove svoje obitelji prijavi na adresi kupljene nekretnine u roku kraćem od 4 godine.

Izuzetak od obveze zadržavanja prebivališta mogu imati djeca korisnika ukoliko se u međuvremenu osamostale ili osnuju svoje obitelji.

Za suvlasnički dio bračni drug mora uz prijavu priložiti i izjavu kojom potvrđuje da je suglasan sa predloženom rekonstrukcijom i radovima te da je upoznat sa podnošenjem prijave za korištenje ove mjere.

Potpora je jednokratna po obitelji odnosno po stambenom objektu i ne može se kombinirati s drugom mjerom iz ovog Programa.

Prijava za ovu mjeru se može podnositi po raspisanom javnom pozivu tijekom tekuće godine ili do iskorištenja predviđenih sredstava za tu proračunsku godinu. Podnositelj zahtjeva odnosno Korisnik ovog Programa dužan je, po učinjenom, dostaviti tražene potvrde/uvjerenja o prebivalištu za sebe i članove svoje obitelji u Općinu Garčin.

Općina Garčin zadržava pravo provjere i uvida na terenu po ovlaštenoj osobi i prije odobravanja mjere, a i nakon potpisivanja Ugovora o financiranju. Korisnik ovog Programa dužan je prilikom potpisivanja Ugovora za dodjelu financijske pomoći/subvencije dostaviti instrument osiguranja u obliku ovjerene bjanko zadužnice na iznos koji pokriva iznos odobrene financijske pomoći/subvencije, u korist Općine Garčin.

Općina Garčin će po sklapanju Ugovora sa Korisnikom, ishoditi zabilježbu nad nekretninom za koju je isplaćena subvencija, te će ista biti upisana u teretovnici u zemljišno-knjižnom izvatku iste.

*U Ugovoru će se navesti da je Korisnik dužan dopustiti upis zabilježbe na nekretnini za koju je iznos subvencije isplaćen.*

Korisnik Programa koji je vlasnik kupljene nekretnine ili suvlasnik sa svojim bračnim drugom ne smije iz svog vlasništva otuđiti, prodati ili darovati kupljenu nekretninu za čiju kupovinu je primio financijsku pomoć/subvenciju u roku od 10 godina od dana od dana zaključenja Ugovora o financijskoj pomoći.

Ako se naknadnom provjerom utvrdi da je korisnik mjere zajedno sa obitelji odselio ili privremeno preselio u inozemstvo ili neko drugo mjesto različito od prebivališta sa područja Općine Garčin bit će pozvan na povrat isplaćenih sredstava. Ukoliko dobrovoljno ne izvrši povrat isplaćenih sredstava, aktivirat će se bjanko zadužnica koju je isti obvezan dostaviti po sklapanju Ugovora o financiranju, putem koje će se naplatiti zatraženi iznos.

Ukoliko Korisnik programa otuđi nekretninu iz svog vlasništva u gore navedenom roku, Ugovor za dodjelu financijske pomoći/subvencije smatrat će se raskinutim te će Korisnik biti u obvezi izvršiti povrat dodijeljene financijske pomoći/subvencije u cjelokupnom iznosu Općini Garčin.

Instrument osiguranja se aktivira u slučaju:

1. da podnositelj zahtjeva odnosno korisnik mjere ne prijavi svoje prebivalište i prebivalište članova svoje obitelji u propisanim rokovima,
2. ne izvršava ili ne izvrši obveze iz Ugovora za dodjelu financijske pomoći/subvencije
3. ukoliko podnositelj ne zadrži prebivalište u roku određenom ovim Programom
4. ukoliko podnositelj postupa protivno smislu Javnog poziva koji će se raspisati po ovom Programu,
5. ukoliko podnositelj otuđi, proda ili daruje nekretninu za čiju kupovinu je primio financijsku pomoć/subvenciju, u roku određenom ovim Programom,
6. ukoliko bilo kojom svojom radnjom koja se tiče bilo kojeg oblika raspolaganja utječe na to da drugi raspolaže navedenom nekretninom (uključujući pravo građenja, zaloga, zakupa i svih ostalih prava koja djeluju opterećujući na nekretninu).

Neiskorištena bjanko zadužnica dostavljena kao instrument osiguranja vraća se po proteku 10 godina od dana od kada je Korisnik prvi puta prijavio svoje prebivalište i prebivalište članova svoje obitelji na adresi nekretnine za *čije građenje* je primio financijsku pomoć/subvenciju i pod uvjetom urednog ispunjenja svih obveza iz Ugovora i ovog Programa.

Bjanko zadužnica će se vratiti i u slučaju kada Korisnik vrati iznos subvencije Općini Garčin. U tom slučaju će Općina Garčin izdati Korisniku potvrdu kojom se potvrđuje da je Korisnik u cijelosti vratio subvencionirani iznos, te će ishoditi u zemljišnim knjigama brisanje zabilježbe sa navedene nekretnine.

**Mjera 3: Financijska pomoć za adaptaciju stambenog objekta i uvođenje raznih priključaka za stambene objekte na području Općine Garčin**

Podnositelj zahtjeva, koji je vlasnik stambenog objekta, te je izvršio adaptaciju obiteljske kuće / stana, odnosno izvršio je priključenje vode, struje, plina i sl. na kuću prije objave ''Javnog poziva za poticanje rješavanja stambenog pitanja mladih obitelji na području Općine Garčin'', ili namjerava adaptirati obiteljsku kuću / stan odnosno izvršiti priključenje vode, struje, plina i sl. na kuću (priključak vode, struje, plina i sl.) nakon objave ''Javnog poziva za poticanje rješavanja stambenog pitanja mladih obitelji na području Općine Garčin'' može ostvariti pomoć za adaptaciju odnosno priključak vode, struje, plina i sl. u iznosu do 20.000,00 kuna pod uvjetom da:

* za već adaptiranu kuću dostavi račune za kupljeni materijal, izvedene usluge ili izvršeni priključak, na kojem su navedeni ime, adresa i OIB kupca
* za planiranu adaptaciju dostavi ponude na temelju kojih će se materijal, usluge ili izvršeni priključak platiti, na kojoj su navedeni ime, adresa i OIB kupca. Po završetku adaptacije korisnik je dužan dostaviti račun koji odgovara ponudi.

Računi za već adaptirani objekt ne smiju biti stariji više od 12 mjeseci, računajući od dana objave Javnog poziva.

Valjanim prijaviteljem smatra se i podnositelj koji je suvlasnik na nekretnini zajedno sa svojim bračnim partnerom, u jednakim suvlasničkim udjelima.

Za suvlasnički dio suvlasnik mora priložiti izjavu kojom potvrđuje da je suglasan i upoznat sa podnošenjem prijave za korištenje ove mjere. Prijava na ovu mjeru je moguća tijekom cijele godine dok je raspisan javni poziv ili do iskorištenja sredstava planiranih u jednoj proračunskoj godini.

Iznos subvencije u ovom slučaju bit će isplaćen na račun korisnika subvencije, te uz predočenje ponude / računa prodavatelja građevinskog materijala ili izvršitelja usluge, na kojem je naznačeno ime, adresa i OIB kupca.

Prijavitelj po ovoj mjeri može dio sredstava predvidjeti za adaptaciju, a dio sredstava za priključak vode, plina, struje i sl.

Podnositelj zahtjeva kojem je odobrena financijska pomoć/subvencija za adaptaciju obiteljske kuće odnosno za priključak i koji je time postao Korisnikom ovog Programa mjera dužan je u roku od 12 mjeseci od zaključenja ugovora o financiranju završiti građevinu odnosno izvršiti priključak te sebe i članove svoje obitelji prijaviti na adresi novonastale obiteljske kuće i zadržati to prebivalište slijedećih 9 godina, odnosno sveukupno 10 godina od dana sklapanja Ugovora o financiranju ukoliko sebe i članove svoje obitelji prijavi na adresi adaptirane nekretnine u roku kraćem od 12 mjeseci.

Izuzetak od obveze zadržavanja prebivališta mogu imati djeca korisnika ukoliko se u međuvremenu osamostale ili osnuju svoje obitelji.

Za suvlasnički dio bračni drug mora uz prijavu priložiti i izjavu kojom potvrđuje da je suglasan sa predloženim radovima te da je upoznat sa podnošenjem prijave za korištenje ove mjere.

Potpora je jednokratna po obitelji odnosno po stambenom objektu i ne može se kombinirati s drugom mjerom iz ovog Programa.

Pravo iz ovog Programa ne mogu ostvariti korisnici koji ostvaruju subvenciju države za izgradnju ili kupnju kuće.

Prijava za ovu mjeru se može podnositi po raspisanom javnom pozivu tijekom tekuće godine ili do iskorištenja predviđenih sredstava za tu proračunsku godinu ali i za razdoblje nakon 01.07. u protekloj kalendarskoj godini. Podnositelj zahtjeva odnosno Korisnik ovog Programa dužan je, po učinjenom, dostaviti tražene potvrde/uvjerenja o prebivalištu za sebe i članove svoje obitelji u Općinu Garčin.

Općina Garčin zadržava pravo provjere i uvida na terenu po ovlaštenoj osobi i prije odobravanja mjere, a i nakon potpisivanja Ugovora o financiranju.

Općina Garčin će po sklapanju Ugovora sa Korisnikom, ishoditi zabilježbu nad nekretninom za koju je isplaćena subvencija, te će ista biti upisana u teretovnici u zemljišno-knjižnom izvatku iste.

U Ugovoru će se navesti da je Korisnik dužan dopustiti upis zabilježbe na nekretnini za koju je iznos subvencije isplaćen.

Korisnik Programa koji je vlasnik ili suvlasnik nekretnine sa svojim bračnim drugom, a koja se adaptira / koja je adaptirana. odnosno za koju se uvodi priključak / za koju je uveden priključak, ne smije iz svog vlasništva otuđiti, prodati ili darovati nekretninu za čiju adaptaciju ili priključak je primio financijsku pomoć/subvenciju u roku od 10 godina od dana zaključenja Ugovora o financijskoj pomoći.

Ako se naknadnom provjerom utvrdi da je korisnik mjere zajedno sa obitelji odselio ili privremeno preselio u inozemstvo ili neko drugo mjesto različito od prebivališta sa područja Općine Garčin bit će pozvan na povrat isplaćenih sredstava. Ukoliko dobrovoljno ne izvrši povrat isplaćenih sredstava, aktivirat će se bjanko zadužnica koju je isti obvezan dostaviti po sklapanju Ugovora o financiranju, putem koje će se naplatiti zatraženi iznos.

Ukoliko Korisnik programa otuđi nekretninu iz svog vlasništva u gore navedenom roku, Ugovor za dodjelu financijske pomoći/subvencije smatrat će se raskinutim te će Korisnik biti u obvezi izvršiti povrat dodijeljene financijske pomoći/subvencije u cjelokupnom iznosu Općini Garčin.

Korisnik ovog Programa mjera dužan je prilikom potpisivanja Ugovora za dodjelu financijske pomoći/subvencije dostaviti i instrument osiguranja u obliku ovjerene bjanko zadužnice na iznos koji pokriva iznos odobrene financijske pomoći/subvencije u korist Općine Garčin.

Instrument osiguranja se aktivira u slučaju:

1. da podnositelj zahtjeva odnosno korisnik mjere ne prijavi svoje prebivalište i prebivalište članova svoje obitelji u propisanim rokovima,
2. ne izvršava ili ne izvrši obveze iz Ugovora za dodjelu financijske pomoći/subvencije,
3. ukoliko podnositelj ne zadrži prebivalište u roku određenom ovim Programom,
4. ukoliko podnositelj postupa protivno smislu Javnog poziva koji će se raspisati po ovom Programu,
5. ukoliko podnositelj otuđi, proda ili daruje nekretninu za čiju adaptaciju ili priključak je primio financijsku pomoć/subvenciju, u roku određenom ovim Programom,
6. ukoliko bilo kojom svojom radnjom koja se tiče bilo kojeg oblika raspolaganja utječe na to da drugi raspolaže navedenom nekretninom (uključujući pravo građenja, zaloga, zakupa i svih ostalih prava koja djeluju opterećujući na nekretninu).

Neiskorištena bjanko zadužnica dostavljena kao instrument osiguranja vraća se po proteku 10 godina od dana od kada je Korisnik prvi puta prijavio svoje prebivalište i prebivalište članova svoje obitelji na adresi nekretnine za čiju adaptaciju ili priključak je primio financijsku pomoć/subvenciju i pod uvjetom urednog ispunjenja svih obveza iz Ugovora i ovog Programa.

Bjanko zadužnica će se vratiti i u slučaju kada Korisnik vrati iznos subvencije Općini Garčin. U tom slučaju će Općina Garčin izdati Korisniku potvrdu kojom se potvrđuje da je Korisnik u cijelosti vratio subvencionirani iznos, te će ishoditi u zemljišnim knjigama brisanje zabilježbe sa navedene nekretnine.

Navedeni stambeni objekti koji se adaptiraju odnosno za koji se vrše priključci moraju biti bez tereta (hipotekarnih tražbina, zabilježbi uzdržavanja ili bilo kojih drugih tereta koji utječu na slobodno raspolaganje istim).

Korisnici sufinanciranja ne smiju biti niti pod jednim oblikom blokade u pogledu novčanih ovrha.

Ukoliko Korisnici nakon potpisivanja Ugovora o sufinanciranju postanu ovršenici bilo na novčanim sredstvima ili postupak ovrhe bude zabilježen na nekretnini u odnosu na koju su postali korisnikom sufinanciranja, dužni su o postupku ovrhe obavijestiti Općinu Garčin.

1. **POSTUPAK PODNOŠENJA PRIJAVA**

Javni poziv mladim obiteljima za dostavu prijava za korištenje mjera za pomoć pri rješavanju stambenog pitanja na području općine Garčin objavljuje se, za svaku proračunsku godinu i vrijedi do kraja tekuće godine ili do iskorištenja sredstava za tu proračunsku godinu te se i prijava može podnijeti tijekom tog razdoblja.

Javni poziv mora sadržavati:

1. popis dokumentacije koju prijavitelji moraju dostaviti za korištenje,
2. uvjete koje podnositelj mora zadovoljavati da bi bio korisnik mjere.

Javni poziv se objavljuje na stranicama općine [www.opcina-garcin.hr](http://www.opcina-garcin.hr) i na oglasnoj ploči Općine Garčin.

Postupak objave javnog poziva, zaprimanja i pregleda prijava provodi Povjerenstvo za dodjelu financijske pomoći imenovano od strane Općinskog načelnika.

Povjerenstvo razmatra prijave te ukoliko ista udovoljava uvjetima javnog poziva predlaže Općinskom načelniku donošenje Odluke o prihvatljivosti.

O svakom zahtjevu Odlukom odlučuje općinski Načelnik.

Ugovor o dodjeli financijske pomoći/subvencije sklapa općinski Načelnik i Korisnik mjere iz ovog Programa odnosno Podnositelj zahtjeva.

Prijave i zahtjevi za isplatu sredstava koji sadrže potpunu traženu dokumentaciju i udovoljavaju propisanim kriterijima, odobravaju se i isplaćuju sukladno ovom Programu.

Potrebna dokumentacija koja se prilaže zahtjevu:

1. prijava,
2. preslika osobne iskaznice podnositelja i bračnog druga,
3. izvadak iz zemljišnih knjiga za građevinsko zemljište na kojem će se graditi stambeni objekt, izvadak iz zemljišne knjige za kupljeni stambeni objekt, odnosno izvadak iz zemljišne knjige za adaptirani stambeni objekt,
4. izjava za suvlasnika,
5. presliku akta za građenje / adaptaciju (za adaptaciju ukoliko postoji),
6. preslika ugovora o kupoprodaji zemljišta odnosno stambenog objekta,
7. izjava da će prije isplate potpore dostaviti bjanko zadužnicu,
8. izjava o promjeni prebivališta, i
9. drugu dokumentaciju za koju se ukaže potreba dostavljanja.
10. **OSTALE ODREDBE**

Korisnicima mjera se sredstva mogu isplatiti ukoliko ne postoji dugovanje po bilo kojoj osnovi prema Općini Garčin.

Ukoliko prijava nije potpuna, može se podnositelja prijave pozvati da u određenom roku dopuni prijavu odnosno dostavi dokumente koji nedostaju. U tom slučaju, kao datum podnošenja prijave smatra se datum sa kojim je prijava dopunjena.

Ukoliko u danom roku podnositelj ne otkloni nedostatak, njegova prijava neće se uzimati u obzir.

Sredstva se dodjeljuju redoslijedom zaprimanja zahtjeva do iskorištenja svih sredstva osiguranih u Proračunu za tu stavku.

1. **POSLJEDICE KOJE ĆE OVAJ PROGRAM PROIZVESTI**

Mjerom financije pomoći /subvencijom korisnika koji nemaju druge imovine pridonijet će se ostanku i naseljavanju stanovništva mladih i novonastalih obitelji koji svoj stambeni status mogu riješiti povoljnije. Mjerom propisanom ovim Programom utjecat će se dugoročno na uravnoteženje dobne strukture i održanje prostorne ravnoteže stanovništva u smjeru povećanja udjela mlađeg stanovništva što bi za posljedicu imalo revitalizacije Općine Garčin.

1. **PRIMJENA**

Stupanjem na snagu ovog Programa, prestaju važiti odredbe Odluke o programu mjera za poticanje rješavanja stambenog pitanja na području Općine Garčin od 24. siječnja 2019., Klasa: 021-05/19-01/124, Urbroj: 2178/06-01-19-01 (''Službeni vjesnik Brodsko-posavske županije'' broj 1/2019) i Odluke o izmjenama i dopunama Odluke o programu mjera za poticanje rješavanja stambenog pitanja na području Općine Garčin od 16. prosinca 2019., Klasa: 021-05/19-01/190, Urbroj: 2178/06-01-19-01 (''Službeno glasilo Općine Garčin'' broj 7/2019).

Ovaj Program stupa na snagu osmog dana od dana objave u ''Službenom glasilu Općine Garčin'', a objavit će se i na internet stranicama Općine Garčin [www.opcina-garcin.hr](http://www.opcina-garcin.hr)

**OPĆINSKO VIJEĆE**

**OPĆINE GARČIN**

**Klasa: 024-01/22-01/28**

**Urbroj: 2178-6-01-22-2**

**Garčin, 01. lipnja 2022. godine**

**Predsjednik Općinskog vijeća**

 **Mato Jerković**